b'\n_START_ARTICLE_\nWindows 98\n_START_SECTION_\nNovi gonilni\xc5\xa1ki standardi\n_START_PARAGRAPH_\nWindows 98 je prvi operacijski sistem, ki uporablja Windows Driver Model (WDM). To \xc5\xbeal ni bilo dovolj ogla\xc5\xa1evano, ko je iz\xc5\xa1el, zato so proizvajalci strojne opreme \xc5\xa1e vedno razvijali gonilnike na starej\xc5\xa1em standardu, VxD. Standard WDM se je raz\xc5\xa1iril \xc5\xa1ele nekaj let po izdaji s sistemoma Windows 2000 in Windows XP. Danes gonilniki za novo strojno opremo, tudi \xc4\x8de niso prilagojeni za Windows 98, delujejo na Windows 98.\n_START_SECTION_\nPredstavitev\n_START_PARAGRAPH_\nAprila 1998 so v Comdexu na tiskovni konferenci predstavili Windows 98. Predsednik Microsofta, Bill Gates, je poudarjal izbolj\xc5\xa1ano podporo za Plug and Play (PnP). Ko pa je pomo\xc4\x8dnik predstavitve, Chris Capossela, vklju\xc4\x8dil opti\xc4\x8dni \xc4\x8ditalnik in ga sku\xc5\xa1al namestiti, se je Windows 98 sesul in prikazal Moder zaslon smrti (Blue Screen of Death). Video je postal internetni fenomen.\n_START_SECTION_\nWindows 98 Second Edition\n_START_PARAGRAPH_\nWindows 98 Second Edition (kraj\xc5\xa1e tudi SE) je posodobljena izdaja Windows 98. Iz\xc5\xa1la je 5. maja 1999. Vsebuje veliko popravkov, izbolj\xc5\xa1ano podporo USB in Internet Explorer 5, ki nadomesti po\xc4\x8dasnej\xc5\xa1i Internet Explorer 4. Med drugim je tudi NetMeeting 3 in podporo za DVD-pogone. Zgodilo se je tudi, da se je Windows 98 sesul, \xc4\x8de je deloval brez prestanka 49,7 dni. Ta napaka je bila odpravljena z Windows 98 SE. Windows 98 Second Edition se lahko dobi kot nadgradnjo ali polno razli\xc4\x8dico.\n_START_SECTION_\n\xc5\xbdivljenjski cikel\n_START_PARAGRAPH_\nMicrosoft je nameraval ukiniti podporo 14. januarja 2004, vendar je zaradi popularnosti podalj\xc5\xa1al podporo do 11. julija 2006 skupaj z Windows Me.'